**Årsmøte i Farsund Rotaryklubb mandag 7. oktober 2019   
kl. 19.00 – 20.00 på Farsund Fjordhotell**

**Til stede:**   
Erik Bogard, Niels Henrik Brodtkorb, Arild Brækken, Bernt Carlsen, Stein Holteberg, Inge Hystad, Inger Stray Jensen, Rolf Langseth, Arne Reidar Meberg, Bjørn Brekne Nielsen, Svein Olsen., Gunnar Fossland, Roy Helge Hansen, Erik Rosåsen, Jens Samuelsen, Johnny Sørensen, Kåre Unhammer, Karl Hugo van der Hagen, Olav Rune Øistensen, Svein Vangen, Ronny Vatland, Gerd Visdal, Ole Viktor Jakobsen og Bjarne Hellum.

Årsmøtet ble ledet av presidenten

**Sak 01 – Åpning, velkommen**Presidenten ønsket 24 medlemmer velkommen, og ledet møtet videre.

**Sak 02 – Godkjenning av innkalling**Selv om innkallingen ble sendt ut med noe kortere tidsfrist enn det vedtektene sier, så var det ingen anmerkninger til innkallingen.

**Sak 03 – Valg av ordstyrer og referent**Til ordstyrer ble valgt innkommende president Gunnar Fossland, og til referent ble sekretær Bjarne Hellum valgt.

**Sak 04 – Årsmelding fra rotaryåret 2018/2019 v/PDG Ronny Vatland**Past President Ronny Vatland gikk gjennom årsrapporten. Denne ble godkjent uten kommentarer. Årsrapporten vedlegges årsmøteprotokollen.  
 **Sak 05 – Regnskap for rotaryåret 2018/2019 v/Kasserer Olav Rune Øistensen**.   
Kasserer presenterte og gikk gjennom de enkelte postene i regnskapet for rotaryåret 2018/2019. Samlede inntekter utgjorde kr. 95.000,-. Totale utgifter utgjorde kr. 105.756 slik at klubben hadde et underskudd på kr. 10.756. Vi hadde også et underskudd på kr. 15.608,53 i forrige rotaryår, og hovedårsaken til det samlede underskuddet er kostnader tilknyttet utvekslingsstudenten vi hadde i det rotaryåret. Ved utgangen av rotaryåret hadde klubben en egenkapital på kr. 39.905,- hvilket samsvarer med innestående beløp på bankkontoen.

**Sak 06 – Budsjett for rotaryåret 2019/20120 v/kasserer Olav Rune Øistensen**Kasserer la frem forslag til budsjett for rotaryåret 2019/2020. Budsjettet er basert på at kontingenten økes slik styret har foreslått (se sak 07). Det kom et forslag om at beløpet til Frelsesarmeen ble økt med kr. 2.500 – til kr. 7.500,-. Det ble noe diskusjon omkring dette forslaget, men da forslaget ble tatt opp til avstemming var det kun 3 av de fremmøtte 24 medlemmene som stemte for forslaget. Bidraget til Frelsesarmeen opprettholdes derfor med samme beløp i inneværende rotaryår.   
  
Totale inntekter er budsjettert med kr. 110.000 og utgifter på kr. 100.000. Dette vil gi et overskudd på kr. 10.000 og vil være med å styrke egenkapitalen/bankbeholdningen tilsvarende.  
  
**Sak 07 – Innkommende forslag**Styret fremla forslag om å øke kontingenten med kr. 250,- - til kr. 2.750,- for rotaryåret 2019/2020. Dette ble enstemmig vedtatt.

**Sak 08 – Programmet for høst 2019**Leder av programkomiteen la frem møteprogrammet for høsten.

**Sak 09 – Valg**Det er ikke valg på dette årsmøtet. Fristen for å velge nytt styre for rotaryåret 2020/2021 er 1. desember 2019. Styret vil ta initiativ til å finne kandidater til nytt styre innen den pålagte tidsfristen.

**Sak 10 – diverse komiteer.**Farsund RK har tradisjonelt hatt flere underkomiteer til styret. Det har vært varierende suksess med arbeidet i disse komiteene, og i inneværende rotaryår er ikke medlemmene innplassert i komiteer. Det vil imidlertid bli oppnevnt en egen komité som vil bli ansvarlig for å legge til rette for å ta imot ungdommene som kommer på «summer camp» i august 2020

07.10.2019  
Bjarne Hellum  
Sekretær